Dea Stich vo de Breima bluat oft no a weng noch, weil de Breima wia olle blaudsaugadn Keabviecha ebbs ins Bluad einespritzn, des d Grinnung aufhebd. Zusätzle schwuit a meistns recht stark oo, weil dea Saugstache is im Vagleich zua na Stanzn recht dick, wos des eidringa vo Bakterien beim Stich und danoch föadan duad. D'Breima guitn ois Üwaträga vo mehrane Kranggheidn de wo do warn: Muizbrand, d'Weilsche Kranggheit, Tularämie und d'Lyme-Borreliose. Dea Riassl vo de Breima is so groß, daßsa sogor gnua vo de HI-Virn midnemma kunnt und somid Krangheitn wia AIDS üwadrong kunnt. Es is alladings no nia a direkta Zsammahang nochgwiesn worn.